తెలంగాణలో మహిళా తహసీల్దార్ దారుణహత్య WATCH LIVE TV
ఏఎస్‌ఐ కుమార్తెను చదివిస్తా.. గంభీర్ దాతృత్వం
భారత వెటరన్ ఓపెనర్ గౌతమ్ గంభీర్ మరోసారి తన దాతృత్వాన్ని చాటుకున్నారు. దక్షిణ కశ్మీర్‌లోని
TNN | Updated:
Sep 5, 2017, 02:57PM IST
భారత వెటరన్ ఓపెనర్ గౌతమ్ గంభీర్ మరోసారి తన దాతృత్వాన్ని చాటుకున్నారు. దక్షిణ కశ్మీర్‌లోని అనంతనాగ్‌ జిల్లాలో వారం క్రితం ఉగ్రవాదుల కాల్పుల్లో మృతి చెందిన ఏఎస్ఐ అబ్దుల్ రషీద్‌ కుమార్తె జోహ్రా చదువు బాధ్యతలను తాను తీసుకుంటానని ప్రకటించారు. గత సోమవారం మెహందీ కాదల్ వద్ద నిరాయుధుడిగా విధుల్లో ఉన్న రషీద్‌పై ఉగ్రవాదులు కాల్పులు జరిపారు. ఈ ఘటనలో తీవ్రంగా గాయపడిన రషీద్ ఆసుపత్రితో చికిత్స పొందుతూ మృతి చెందారు. ఆ సమయంలో అతని కుమార్తె జోహ్రా రోదన అందర్నీ కలచివేసింది.
‘జోహ్రా లాలిపాట పాడి నిన్ను నేను నిద్రపుచ్చలేను. కానీ.. నీ కలల్ని నిజం చేసుకునేందుకు నేను సాయం చేస్తాను. జీవితాంతం నీ చదువు ఖర్చు నేను భరిస్తా. జోహ్రా నువ్వు కన్నీరు కార్చొద్దు.. బాధతో వచ్చే నీ కన్నీరుని ఈ భూమి కూడా మోయలేదు. దేశం కోసం ప్రాణాలర్పించిన మీ తండ్రి ఏఎస్ఐ అబ్దుల్ రషీద్‌కి సెల్యూట్’ అంటూ గంభీర్ ట్విట్టర్‌లో రాసుకొచ్చారు. భారత్ జట్టుకి దూరమై ఐపీఎల్, రంజీ క్రికెట్ మ్యాచ్‌లు మాత్రమే ఆడుతున్న గంభీర్.. ఈ ఏడాది ఐపీఎల్‌లో ‘మ్యాన్‌ ఆఫ్ ద మ్యాచ్’ రూపంలో వచ్చిన ప్రైజ్ మనీని నక్సలైట్ల దాడిలో మృతి చెందిన సీఆర్‌పీఎఫ్ జవాన్ల కుటుంబాలకి అందజేసిన విషయం తెలిసిందే.